**Sămădăul pustei**

*Raul Constantinescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SĂMĂDĂUL PUSTEI

Motto: „În pustă fost-au lotri mari,

hoți de codru și tâlhari...”

I. Preludiu

Tuu-tut! pe ulița îngustă

sună lung porcarii-n zori

s-adune-n șir din pustă

turmele de râmători.

La răscruci pocnesc din bice,

primesc traista cu merinde;

rândul goarna li-l azice

până soarele nu-i prinde.

II.

Pusta petrece-n făgădău:

highighiși vestiți în coarde!

plătește cruntul Sămădău,

patima pe toți îi arde

foc și pară joacă-n vânt

iubețe mândre-n veselie

cum nu se văd azi pe pământ...

Unde-s azi nu se mai știe...

Crudul vesposul Sămădău

roată ochii-n jur țintește

când bea la vad la făgădău,

ceas brățări inel pe dește

'ndauritelor cocoane,

să prade-n beznă până-n zori,

samă ia la butci rădvane

cu bogății la călători.

Iuți lotrii de pustă pradă,

la bărbați, femei iau viață

făr' ca nimeni să îi vadă

stoluri se pierd corbi în ceață...

Morții zac la drumul mare,

jale-n rădvane de boieri...

partea-și iau ei fiecare –

lotrii cei lacomi de averi.

Peste zeci sute de turme

cap e temutul Sămădău –

nimeni nu-i știe de urme

când petrece-n făgădău

marele samsar de porci

știe târgurile toate...

la Ineu de te întorci,

afli că-i pe la Cetate.

Mii de taleri galbeni poartă –

prețul turmelor vândute;

cântărește om și soartă

când ia vieți pe nevăzute...

Lotrii de pustă și tâlhari

noaptea-n bande ei atacă

neguțători ori domni mai mari;

junghiu-i face-n veci să tacă...

Zloți groși diamanticale,

perle platin și smaralde,

salbe de aur și paftale

placu-i ochii să și-i scalde

crudul hainul Sămădău;

plin e greul lui șerpar

când joacă mândre-n făgădău

în fruntea cetei de tâlhari.

Pusta petrece-n făgădău:

highighiși vestiți în coarde!

plătește cruntul Sămădău,

patima pe toți îi arde

foc și pară joacă-n vânt

iubețe mândre-n veselie

cum nu se văd azi pe pământ...

Unde-s azi nu se mai știe...

III. Postludiu

Unde-s azi porcari și turme,

unde-i cumplitul Sămădău?

din rădvane n-au mas urme...

unde-i vestitul făgădău?

14 oct. 2019

Raul Constantinescu